My Sister's Keeper

Handling

Anna Fitzgerald (Abigail Breslin) kom til verden ved hjelp av In vitro-fertilisering, og ble unnfanget som en genetisk match for sin eldre søster, Kate (Sofia Vassilieva), som har leukemi. Anna skal etterhvert donere kompatible organer, blod og vev for å holde søsteren sin i live. Anna kom til verden etter et uformelt forslag fra en lege, Dr. Chance (David Thornton) (et formelt forslag fra legen ville vært et brudd på juridisk og medisinsk etikk). Når Kate er 15 år gammel, utvikler hun nyresvikt. 11 år gamle Anna vet at hun vil bli tvunget til å donere en av sine nyrer, og hun innser at hun ikke lenger kan leve det livet hun selv ønsker å leve. Anna forteller at hun ikke vil gjennomføre dette, og hun saksøker foreldrene sine for å få rettighetene til sin egen kropp. Hennes mor, Sara (Cameron Diaz), blir rasende på Annas beslutning, og hun slår Anna i ansiktet når hun får beskjed om søksmålet. Advokaten Campbell Alexander (Alec Baldwin) går med på å ta saken for Anna. Senere finner Anna ut at han ikke tok jobben for å bli kjent eller for pengene, men fordi han har epilepsi, og han er genuint sympatisk til hennes situasjon. 
Gjennom filmen kommer det flere flashbacks som i detalj beskriver det nære forholdet mellom søstrene, og hvordan Kates sykdom har påvirket hele familien. I et flashback, møter Kate en tenåringsgutten Taylor Ambrose (Thomas Dekker), som har kreft og de utvikler et forhold. Etter en date, kysser de utenfor Kates hjem, og Anna og Kates far, Brian (Jason Patric), ser dette fra huset. Etter dette blir Taylor med Kate inn og ut av sykehus, og støtter henne under behandlingen. Deretter tar Taylor henne med til sykehusets «ball» for ungdommer som er pasienter. Ved ballet danser de hele kvelden før de går til et ledig rom på sykehuset for å ha sex. Noen dager senere, er Kate sønderknust fordi Taylor ikke har kontaktet henne på flere dager. Hennes mor, Sara, blir rasende da Kate nevner de gjorde "ting" etter festen, og Sara tror ar Taylor hadde et forhold med datteren hennes bare for å ha sex med henne. Sara spør en sykepleier hvor Taylor befinner seg, og hun får vite at han er død. En sørgende Kate prøver å begå selvmord med en overdose smertestillende, men Anna stopper henne. 
Kate spør om å få reise til en badestrand en siste gang, og faren, Brian, får tillatelse fra Dr. Chance til å gjøre dette. Brian tar med Kate og Anna til stranden, men Sara er livredd for at Kate kan ta skade av turen og hun krever at Kate skal returneres til sykehuset umiddelbart. Brian nekter og han kjører sin vei med barna. Brian truer Sara med skilsmisse dersom hun ikke bli med dem. Sara kommer senere til stranden, og de nyter en siste familietur sammen. Saken til Anna havner i retten. I vitneboksen under høringen, avslører Anna og Kates eldre bror Jesse, at Anna faktisk opptrer etter Kates instrukser. Kate ønsker ikke å leve lenger, men moren Sara vil ikke lytte til henne, så Kate får søsteren til å nekte å donere en nyre. 
Det kommer også frem at Anna, på grunn av hennes motvilje mot å se Kate dø, hadde lyst til å donere en nyre til henne, og hun ble først ganske opprørt over Kates avgjørelse. Sara blir rasende og hun prøver å argumentere mot dette, men sønnen Jesse og ektemannen får henne til å innser at Kate faktisk hadde prøvd å fortelle henne dette i lengre tid, men at hun ikke hadde innsett det. Før rettssaken er ferdig, dør Kate på sykehuset med moren ved sin side. Like etter Kates død, kommer advokat Campbell med rettens avgjørelse: Anna vant saken. Familien går videre med livene sine, men hvert år på Kates bursdag reiser de til Montana, som var Kates favoritt-sted.